

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 29.01.2025. |  | Nr. DIKS-25-10-nos |

|  |
| --- |
| **Rīgas bērnu un jauniešu tradicionālās muzicēšanas konkursa “Klaberjakte 2025” nolikums** |

**I. Vispārīgie jautājumi**

1. Nolikums izstrādāts, pamatojoties uz Valsts izglītības satura centra (turpmāk – VISC) nolikumu “Tradicionālās muzicēšanas konkurss “Klaberjakte 2025””, kas apstiprināts ar VISC 2024. gada 7. oktobra rīkojumu Nr. 4.1-07/72 un nosaka Rīgas bērnu un jauniešu tradicionālās muzicēšanas konkursa “Klaberjakte 2025” (turpmāk – Konkurss) norises kārtību un nosacījumus.

2. Konkursa mērķis ir daudzveidīga, lokālās tradīcijās balstīta tautas mūzikas repertuāra un tautas mūzikas instrumentu izmantošanas tradīcijas popularizēšana, sekmējot to apgūšanu folkloras kopu, individuālo muzikantu un kapelu darbībā, gatavojoties folkloras konkursu laureātu koncertam.

3. Konkursa uzdevumi:

3.1. veicināt dalībnieku muzicēšanas vēlmi, izceļot katra muzikanta nozīmīgumu un individualitāti, katra skaņdarba raksturu, atbilstoši dokumentētai tradīcijai;

3.2. novērtēt dalībnieku sniegumu uz izvirzīt dalībai Valsts izglītības attīstības aģentūras organizētajam Konkursa finālam, kas notiks 2025.gada 26.aprīlī.

4. Konkursu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).

5. Atbildīgā par Konkursu – Centra folkloras jomas galvenā speciāliste Dina Liepa, tālrunis 28232687, e-pasts dliepa4@edu.riga.lv.

6. Konkursa nolikums un informācija par Konkursu tiek publicēta tīmekļvietnē www.intereses.lv.

**II. Konkursa norises vieta, laiks, dalībnieki, pieteikumu iesniegšana un dalības nosacījumi**

7. Konkurss notiek 2025. gada 6. aprīlī, plkst. 11.00 Bērnu un jauniešu centra “Rīgas Skolēnu pils” Svētku zālē, Krišjāņa Barona ielā 99, Rīgā.

8. Konkursā piedalās Rīgas valstspilsētas pašvaldības vispārējās un interešu izglītības iestāžu (turpmāk – Iestādes) folkloras kopu un kapelu dalībnieki, kā arī folkloras interesenti līdz 21 gadu vecumam individuāli vai grupā (turpmāk – Dalībnieki).

9. Dalībnieku vecuma grupas:

9.1. jaunākā grupa (līdz 11 gadiem);

9.2. vidējā grupa (12 – 16 gadi);

9.3. vecākā grupa (17 – 21 gads).

10. Pieteikumu (1.pielikums) Konkursam nosūta līdz 2025. gada 28. martam Centra folkloras jomas galvenajai speciālistei Dinai Liepai uz e-pastu dliepa4@edu.riga.lv.

11. Konkursa priekšnesumu veidi:

11.1. individuāls priekšnesums;

11.2. instrumentāli dueti;

11.3. dažādu sastāvu kapelas (3-9 dalībnieki). Kapelā var piedalīties dažāda vecuma Dalībnieki. Piederību kādai no nolikuma 9. punktā minētajām vecuma grupām nosaka pēc Dalībnieku vecuma pārsvara principa.

12. Katrs Dalībnieks vai kapela Konkursam sagatavo divus skaņdarbus – vienu tradicionālu, otru – paša veidotu tradīcijās balstītu, interpretāciju. Priekšnesuma kopējais ilgums ir trīs līdz sešas minūtes.

13. Par tradicionālu skaņdarbu uzskatāms tāds, kas iemācīts no kāda lauku muzikanta, apgūts no autentiska mūzikas ieraksta vai nošu pieraksta. Drīkst izmantot arī tādu muzikantu paraugus vai ierakstus, kurus sabiedrībā uzskata par tradicionālo muzicēšanu apguvušiem.

14. Par paša veidotu skaņdarbu uzskatāms dziesmas vai danča aranžējums, vai arī sava kompozīcija, kas ieturēta tradicionālās muzicēšanas formās un parāda, ka izpildītājs pārzin tradicionālā instrumenta spēles paņēmienus.

15. Kā otro priekšnesumu Dalībnieks drīkst spēlēt arī tradicionālu skaņdarbu, ja viņa prasmes un zināšanas tradicionālajā muzicēšanā nav improvizācijas iespēju līmenī.

16. Dalībnieks savā priekšnesumā drīkst spēlēt arī vairākus tautas mūzikas instrumentus, bet priekšnesumam jābūt dabiskam. Muzicēšanas prasmes var demonstrēt atbilstoši savām spējām izmantojot arī citus mūzikas instrumentus (piemēram, blokflauta, ārpus Latvijas būvētas dūdas, dažādi ritma instrumenti).

17. Dalībnieks vai Dalībnieks no dueta/kapelas pirms priekšnesuma sniedz īsu mutisku stāstījumu par sevi/duetu/kapelu, nosaucot vārdu(-us), uzvārdu(-us), vecumu, Iestādi un folkloras kopu, kurā darbojas un īsi raksturo skaņdarbu izvēli.

18. Priekšnesuma laikā Dalībnieki neizmanto nošu materiālu, pedagogi nediriģē un nemuzicē kopā ar Dalībniekiem.

**III. Konkursa vērtēšanas noteikumi un rezultātu paziņošana**

19. Dalībnieku sniegumu vērtē Rīgas bērnu un jauniešu centra “Laimīte” izveidota vērtēšanas komisija (turpmāk - Komisija), saskaņā ar šādiem vērtēšanas kritērijiem:

19.1. priekšnesuma muzikalitāte un mākslinieciskums, dažādu muzicēšanas paņēmienu novērtējums, Dalībnieka stāja priekšnesuma laikā, instrumenta turēšana, spēles tehnika – viens līdz desmit punkti;

19.2. tradicionālā skaņdarba atbilstība tautas tradīcijai, paša veidotā skaņdarba saskaņa ar tautas muzicēšanas tradīcijām – viens līdz desmit punkti;

19.3. priekšnesuma pievilcība (attiecībā pret auditoriju un attiecībā pret sevi) – viens līdz desmit punkti.

20. Katram Konkursa Dalībniekam Komisijas pārstāvji liek savu individuālo vērtējumu. Kopvērtējums (max 30 punkti) veidojas no Komisijas locekļu piešķirto punktu summas, kas sadalīta ar Komisijas locekļu skaitu:

20.1. I pakāpes diploms no 25,00 līdz 30,00 punktiem;

20.2. II pakāpes diploms no 19,00 līdz 24,99 punktiem;

20.3. III pakāpes diploms no 13,00 līdz 18,99 punktiem.

21. Komisijai ir tiesības lemt par specbalvas piešķiršanu vai pakāpes nepiešķiršanu.

22. Komisijas lēmums ir galīgs un neapstrīdams.

23. Informācija par Konkursa rezultātiem tiek publicēta 2025. gada 12. aprīlī Centra tīmekļvietnē www.intereses.lv/apvienības/folklora.

**IV. Dalībnieka personas datu aizsardzība attiecībā uz personas datu apstrādi**

24. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.

25. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.

26. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.

27. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.

28. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).

29. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (2.pielikums) pirms pieteikuma dalībai Konkursā iesniegšanas.

30. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Juhņēviča 67181333 |

1.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 29.01.2025. nolikumam

Nr. DIKS-25-10-nos “Rīgas bērnu un jauniešu tradicionālās

muzicēšanas konkursa “Klaberjakte 2025” nolikums”

**PIETEIKUMS**

Rīgas bērnu un jauniešu tradicionālās muzicēšanas konkursam “Klaberjakte 2025”

Pieteikumu datorsalikumā līdz **2025.gada 28.martam** Dinai Liepai uz e-pastu dliepa4@edu.riga.lv.

|  |  |  |  |  |
| --- | --- | --- | --- | --- |
| **Rajons/priekšpilsēta** | |  | | |
| **Izglītības iestāde** | |  | | |
| **Folkloras kopa** | |  | | |
| **Dalības veids**  (vajadzīgo pasvītrot) | | * individuāli * duets * kapela | | |
| **Informācija par dalībnieku/iem** | | | | |
| Vārds | Uzvārds | Vecums | Klase | Instruments, ko spēlēs |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Folkloras kopas vadītājs/i** (vārds, uzvārds) | |  | | |
| **Skaņdarbu pieteikums:**  Skaņdarba nosaukums, apgūšanas avots, pieraksta vieta, apgūšanas motivācija. | | 1. | | |
| 2. | | |
| **Kuru gadu piedalās konkursā** | |  | | |
| **Folkloras kopas vadītāja tālrunis** | |  | | |
| **Folkloras kopas vadītāja e-pasts** | |  | | |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Juhņēviča 67181333 |

2.pielikums

Rīgas domes Izglītības, kultūras un sporta departamenta

Sporta un jaunatnes pārvaldes 29.01.2025. nolikumam

Nr. DIKS-25-10-nos “Rīgas bērnu un jauniešu tradicionālās

muzicēšanas konkursa “Klaberjakte 2025” nolikums”

**Likumiskā pārstāvja piekrišana nepilngadīga bērna personas datu publiskošanai saistībā ar dalību Rīgas tradicionālās muzicēšanas konkursā**

**“Klaberjakte 2025”**

|  |  |  |
| --- | --- | --- |
| Es, |  | piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| personas datu publiskošanai – fotogrāfiju un video izvietošanai sociālo tīklu kontos *Facebook*, Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv, Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv.  Esmu informēts, ka varu atsaukt savu piekrišanu personas datu publiskošanai, rakstot uz Centra e‑pastu intereses@riga.lv. Centrs nodrošinās attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |  |
| --- | --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna | |
| Juhņēviča 67181333 | |